CELEX: 62017CN0251
Language: el
Date: 2017-05-12 00:00:00
Title: Υπόθεση C-251/17: Προσφυγή της 12ης Μαΐου 2017 — Ευρωπαϊκή Επιτροπή κατά Ιταλικής Δημοκρατίας

10.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/16
            
         Προσφυγή της 12ης Μαΐου 2017 — Ευρωπαϊκή Επιτροπή κατά Ιταλικής Δημοκρατίας
   (Υπόθεση C-251/17)
   (2017/C 221/20)
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: E. Manhaeve και L. Cimaglia)
   
      Καθής: Ιταλική Δημοκρατία
   
      Αιτήματα
   
   Η Επιτροπή ζητεί από το Δικαστήριο:
   
               —
            
            
               να διαπιστώσει ότι η Ιταλική Δημοκρατία, παραλείποντας να λάβει όλα τα μέτρα που ήταν αναγκαία για την εκτέλεση της εκδοθείσας από το Δικαστήριο στις 19 Ιουλίου 2012 αποφάσεως επί της υποθέσεως C-565/10, Επιτροπή κατά Ιταλίας, παρέβη τις υποχρεώσεις που υπέχει από το άρθρο 260, παράγραφος 1, ΣΛΕΕ·
            
         
               —
            
            
               να υποχρεώσει την Ιταλική Δημοκρατία να καταβάλει χρηματική ποινή ύψους 346 922,40 ευρώ, αφαιρουμένης της ενδεχόμενης μειώσεως ως προκύπτει από τον προταθέντα τύπο μειώσεως του ποσού της χρηματικής ποινής, για κάθε ημέρα καθυστερήσεως ως προς την εκτέλεση της αποφάσεως που εκδόθηκε επί της υποθέσεως C-565/10, από της ημερομηνίας εκδόσεως αποφάσεως επί της υπό κρίση υποθέσεως και μέχρι την ημερομηνία κατά την οποία θα έχει λάβει χώρα η εκτέλεση της αποφάσεως που εκδόθηκε επί της υποθέσεως C-565/10·
            
         
               —
            
            
               να υποχρεώσει την Ιταλική Δημοκρατία να καταβάλει ημερησίως κατ’ αποκοπήν ποσό ύψους 39 113,80 ευρώ, με συνολικό ποσό που να ανέρχεται κατ’ ελάχιστον σε 62 699 421,40 ευρώ, από της ημερομηνίας εκδόσεως της αποφάσεως επί της υποθέσεως C-565/10 και μέχρι την ημερομηνία εκδόσεως αποφάσεως επί της υπό κρίση υποθέσεως ή μέχρι την ημερομηνία κατά την οποία θα έχει λάβει χώρα η εκτέλεση της αποφάσεως που εκδόθηκε επί της υποθέσεως C-565/10·
            
         
               —
            
            
               να καταδικάσει την Ιταλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Με την προσφυγή της, η Επιτροπή βάλλει κατά της μη εκτελέσεως της εκδοθείσας από το Δικαστήριο στις 19 Ιουλίου 2012 αποφάσεως εν σχέσει προς 80 ιταλικούς οικισμούς που συγκαταλέγονται μεταξύ εκείνων οι οποίοι είχαν αποτελέσει αντικείμενο της αποφάσεως αυτής.
   Συναφώς, η Ιταλική Δημοκρατία αναγνωρίζει ότι έχει παραβεί τις υποχρεώσεις που υπέχει από το άρθρο 3 της οδηγίας 91/271/ΕΟΚ του Συμβουλίου, της 21ης Μαΐου 1991, για την επεξεργασία των αστικών λυμάτων (1), εν σχέσει προς 35 οικισμούς. Η Ιταλική Δημοκρατία αναγνωρίζει, ωσαύτως, ότι έχει παραβεί τις υποχρεώσεις που υπέχει από τα άρθρα 4 και 10 της οδηγίας αυτής εν σχέσει προς 70 οικισμούς.
   Η Επιτροπή συνάγει εξ αυτών ότι η Ιταλική Δημοκρατία δεν έλαβε όλα τα μέτρα που ήταν αναγκαία για την πλήρη εκτέλεση της αποφάσεως της 19ης Ιουλίου 2012.
   
      (1)  ΕΕ L 135, σ. 40.